CELEX: 62017CN0586
Language: hu
Date: 2017-10-06 00:00:00
Title: C-586/17. sz. ügy: A Raad van State (Hollandia) által 2017. október 6-án benyújtott előzetes döntéshozatal iránti kérelem – Staatssecretaris van Veiligheid en Justitie, I. kontra D.

8.1.2018   
            
            
               HU
            
            
               Az Európai Unió Hivatalos Lapja
            
            
               C 5/21
            
         A Raad van State (Hollandia) által 2017. október 6-án benyújtott előzetes döntéshozatal iránti kérelem – Staatssecretaris van Veiligheid en Justitie, I. kontra D.
   (C-586/17. sz. ügy)
   (2018/C 005/28)
   Az eljárás nyelve: holland
   
      A kérdést előterjesztő bíróság
   
   Raad van State
   
      Az alapeljárás felei
   
   
      Fellebbezők: Staatssecretaris van Veiligheid en Justitie, I.
   
      A fellebbezési eljárásban ellenérdekű fél: D.
   
      Az előzetes döntéshozatalra előterjesztett kérdések
   
   
               1)
            
            
               
                           a)
                        
                        
                           Ellentétes-e az Európai Unió Alapjogi Chartájának 47. cikkével összefüggésben értelmezett, a nemzetközi védelem megadására és visszavonására vonatkozó közös eljárásokról szóló, 2013. június 26-i 2013/32/EU európai parlamenti és tanácsi irányelv (átdolgozás) (1) 46. cikkének (3) bekezdésével az olyan rendszer, amely szerint a menekültügyekkel foglalkozó elsőfokú közigazgatási bíróságnak a keresetről való döntés során főszabály szerint nem szabad figyelembe vennie a külföldi által a menedékjog iránti kérelemnek először az előtte folyamatban lévő eljárásban felhozott indokát?
                        
                     
                           b)
                        
                        
                           Változtat-e a megítélésen, hogy valóban a menedékjog iránti kérelem új indokát adják elő, vagyis a nemzetközi védelem kérelmezésének olyan tényeken és körülményeken alapuló indokát, amely az eljáró hatóság nemzetközi védelem iránti kérelemről hozott döntését követően merült fel, vagy a menedékjog iránti kérelem elhallgatott indokát adják elő, vagyis a nemzetközi védelem kérelmezésének olyan tényeken és körülményeken alapuló indokát, amely a hatóság nemzetközi védelem iránti kérelemről hozott döntését megelőzően merült fel, és amelyről a külföldi az arról való tudomása ellenére felróható módon nem nyilatkozott már a közigazgatási eljárásban?
                        
                     
                           c)
                        
                        
                           Változtat-e a megítélésen, ha a hatóságnak a nemzetközi védelem iránti első kérelemről szóló határozatával vagy ismételt kérelemről szóló határozatával szemben előterjesztett kereset keretében adják elő a menedékjog iránti kérelem indokát a menekültügyekkel foglalkozó elsőfokú közigazgatási bíróság előtt?
                        
                     
         
               2)
            
            
               Az 1.a) kérdésre adandó igenlő válasz esetén: Az uniós jog akadályozza-e a menekültügyekkel foglalkozó elsőfokú közigazgatási bíróságot abban is, hogy úgy határozzon, hogy a menedékjog iránti kérelem először az előtte folyamatban lévő eljárásban felhozott indokának vizsgálata érdekében új eljárásra utasítja a hivatalt a bírósági eljárás szabályos lefolytatásának biztosítása vagy ezen eljárás elfogadhatatlan késleltetésének megakadályozása érdekében?
            
         
      (1)  HL 2013. L 180., 60. o.